31991R1872
L 168/60
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1872/91 НА KОМИСИЯТА
от 28 юни 1991 година
за изменение на Регламент (ЕИО) № 2213/83 относно определяне на стандарти за качество на зрял кромид лук и на цикория-витлуф по отношение на характеристиките от клас II за цикория-витлуф
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 1035/72 на Съвета от 18 май 1972 г. относно общата организация на пазара на плодове и зеленчуци (1), последно изменен с Регламент (ЕИО) № 1623/91 (2), и по-специално член 2, параграф 2, алинея 2 от него,
като има предвид, че Регламент (ЕИО) № 2213/83 на Комисията (3) е определил стандартите за качество за цикория-витлуф, като е предвидил клас III; като има предвид, че Регламент (ЕИО) № 1764/90 на Комисията (4) е направил клас III приложим към цикория-витлуф до 30 юни 1991 г.; като има предвид, че, след като тази мярка не се прилага повече, това означава, че продуктите, които не отговарят на характеристиките на клас II по отношение на формата, са изключени от пазара; като има предвид, че следва да се извърши промяна на стандартите за цикория-витлуф;
като има предвид, че мерките, предвидени в настоящия регламент, са в съответствие със становището на Управителния комитет за плодовете и зеленчуците,
ПРИЕ НАСТОЯЩИЯ РЕГЛАМЕНТ:
Член 1
Приложение II към Регламент (ЕИО) № 2213/83 се изменя, както следва:
1.
В част II „Разпоредби относно качеството“, дял Б „Класификация“, след буква „iii) Клас II“ се добавя следната алинея:
„Освен това този клас включва цикория с неправилна форма, при условие че е представена отделно, в еднакви опаковки и отговаря на всички други изисквания, определени за този клас.“
2.
В част V „Разпоредби относно търговския вид“, дял Б „Търговски вид“, последният параграф се заменя със следния текст:
„Класифицираните в клас II цикории с неправилна форма и цикории от клас III, трябва да бъдат представяни в опаковка с тегло равно или превишаващо 7 килограма.“
3.
В част VI „Разпоредби относно маркирането“, дял Г „Търговски характеристики“, първото тире се заменя със следния текст:
„-
клас и, за клас II, обозначението „неправилна форма“, където е приложимо и, без да задължително, еквивалентното национално наименование.“
Член 2
Настоящият регламент влиза в сила на 1 юли 1991 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 юни 1991 година.